26 / 10 / 71\n26-10-71 ओम शान्ति अव्यक्त बापदादा मधुबन\nकर्म का आधार वृत्ति\nआज प्रवृत्ति में रहने वाले पाण्डव सेना की भट्ठी का आरम्भ है। अपने को पाण्डव समझते हो? निरन्तर अपना पाण्डव-स्वरूप स्मृति में रहता है? वा कभी अपने को पाण्डव समझते हो और कभी प्रवृत्ति वाले समझते हो? निरन्तर अपने को पाण्डव अर्थात् पण्डे समझने से सदा यात्रा और मांज़िल के सिवाय और कोई स्मृति रह सकती है? अगर कोई स्मृति रहती है तो उसका कारण कि अपना पाण्डव-स्वरूप भूल जाते हो। स्मृति अर्थात् वृत्ति बदलने से कर्म भी बदल जाता है। कर्म का आधार वृत्ति है। प्रवृत्ति वृत्ति से ही पवित्र, अपवित्र बनती है। इसलिए पाण्डव सेना वृत्ति को सदा एक बाप के साथ लगाते रहें तो वृत्ति से अपनी उन्नति में वृद्धि कर सकते हो। वृद्धि का कारण वृत्ति है। वृत्ति में क्या करना है? अगर वृत्ति ऊंची है तो प्रवृत्ति ऊंची रहेगी। तो वृत्ति में क्या रखें जिससे सहज वृद्धि हो जाए? वृत्ति में सदा यही याद रहे कि ‘एक बाप दूसरा न कोई।’ एक ही बाप से सर्व सम्बन्ध, सर्व प्राप्ति होती हैं। यह सदा वृत्ति में रहने से दृष्टि में आत्मिक-स्वरूप अर्थात् भाई-भाई की दृष्टि सदा रहेगी। जब एक बाप से सर्व सम्बन्ध की प्राप्ति की विस्मृति होती है तब ही वृत्ति चंचल होती है। जब एक बाप के सिवाय दूसरा कोई सम्बन्ध ही नहीं, तो वृत्ति चंचल क्यों होगी। ऊंची वृत्ति होने से चंचल वृत्ति हो नहीं सकती। वृत्ति को श्रेष्ठ बना दो तो प्रवृत्ति आटोमेटिकली श्रेष्ठ होगी। इसलिए अपनी वृत्ति को श्रेष्ठ बनाओ तो यही प्रवृत्ति प्रगति का कारण बन जायेगी और प्रगति से गति-सद्गति को सहज ही पा सकेंगे, फिर यह प्रवृत्ति गिरने का कारण नहीं होगी, तो प्रवृत्ति मार्ग में रहने वालों को प्रगति के लिए वृत्ति को ठीक करना है। फिर यह वृत्ति के चंचलता की कम्पलेन कम्पलीट हो जायेगी। स्मृति वा वृत्ति में सदा अपना निर्वाण धाम और निर्वाण स्थिति रहनी चाहिए और चरित्र में निर्मान।\nतो निर्माण, निर्मान और निर्वाण -- यह तीनों ही स्मृति रहने से चरित्र, कर्त्तव्य और स्थिति - तीनों ही इस स्मृति से समर्थवान हो जाती हैं अर्थात् स्मृति में समर्थी आ जाती है। जहाँ समर्थी है वहाँ तीनों में विस्मृति नहीं आ सकती। तो विस्मृति को मिटाने के लिए यह समर्थ स्मृति रखो। यह तो बहुत सहज है ना। अगर चरित्र में निर्माणता है तो कर्त्तव्य भी विश्व-निर्माण का आटोमेटिकली चलेगा। निर्माणता अर्थात् निरहंकारी। तो निर्माणता में देह का अहंकार स्वत: ही खत्म हो जाता है। ऐसे निर्माण स्थिति में रहने वाला सदा निर्वाण स्थिति में स्थित होते हुए भी वाणी में आयेंगे तो वाणी भी यथार्थ और पावरफुल अर्थात् शक्तिशाली होगी। कोई भी चीज़ जितनी अधिक शक्ति- शाली होती है उतनी क्वान्टिटी कम होती है लेकिन क्वालिटीज अधिक होती हैं। ऐसे ही जब निर्माण स्थिति में स्थित होकर वाणी में आयेंगे तो वाणी में भी शब्द कम लेकिन शक्तिशाली ज्यादा होंगे। अभी विस्तार ज्यादा करना पड़ता है, लेकिन जैसे-जैसे शक्तिशाली स्थिति बनाते जायेंगे तो आपके एक शब्द में हजारों शब्दों का रहस्य समया हुआ होगा, जिससे व्यर्थ वाणी आटोमेटि- कली समाप्त हो जायेगी। जैसे सारे ज्ञान का सार छोटे से बैज में समाया हुआ है, पूरा ही सागर इस छोटे से चित्र में सार रूप में समाया हुआ है, ऐसे आप लोगों का एक शब्द भी सर्व ज्ञान के राजों से भरा हुआ निकलेगा। तो ऐसी वाणी में भी शक्ति भरनी है। जब वृत्ति और वाणी पावरफुल हो जायेंगे तो कर्म भी सदा यथार्थ और शक्तिशाली होंगे।\nयहाँ बैटरी को चार्ज करने आये हो, तो बैटरी को चार्ज करने के लिए सदा अपने को विश्व-निर्माण करने के इन्चार्ज समझो। अगर सदा अपने को इस सृष्टि के कर्त्तव्य के इन्चार्ज समझेंगे तो सदा बैटरी चार्ज रहेगी। इस चार्ज से अपने को विस्मृत करते हो तभी बैटरी डिस्चार्ज़ होती है। इसलिए सदा अपने इस कर्त्तव्य में अपने को इन्चार्ज समझो और फिर अपनी बैटरी चार्ज का बार-बार चार्ट चेक करो, तो कभी भी संकल्प वा कर्म में वा आत्मा की स्थिति में डिस्चार्ज नहीं होंगे। फिर यह कम्पलेन कम्पलीट हो जायेगी। यह भी कम्पलेन है ना। सभी में ज्यादा यह कम्पलेन है। इसका कारण यह है - अपने को सदा ऐसे श्रेष्ठ कर्म के इन्चार्ज नहीं समझते हो। ‘‘जो कर्म मैं करूंगा मुझे देख अन्य करेंगे’’, - यह तो है ही लेकिन यह सलोगन और गुह्य रूप से कैसे धारण करना है, वह समझते हो? इस पाण्डवों की भट्ठी के लिए यह गुह्य सलोगन आवश्यक है। वह कौनसा? जैसे यह सलोगन सुनाया कि ‘‘जो कर्म मैं करूंगा मुझे देख और करेंगे।’’ वैसे ही जो मुझ निमित्त बने हुए आत्मा की वृत्ति होगी वैसा वायुमण्डल बनेगा। जैसी मेरी वृत्ति वैसा वायुमण्डल। तो वायुमण्डल को परिवर्तन में लाने वाली वृत्ति है। कर्म से वृत्ति सूक्ष्म है। अभी सिर्फ कर्म के ऊपर ध्यान नहीं देना है लेकिन वृत्ति से वायुमण्डल को बनाने का इन्चार्ज भी मैं हूँ। वायुमण्डल को सतोप्रधान कौन बनायेगा? आप सभी निमित्त हो ना। अगर यह सलोगन सदा स्मृति में रहे तो बताओ फिर वृत्ति चंचल होगी? बच्चा भी चंचलता कब करता है? जब फ्री होगा। तो वृत्ति भी चंचल तब होती है जब वृत्ति में इतने बड़े कार्य की स्मृति कम है। अगर कोई अति चंचल बच्चा बिज़ी होते भी चंचलता नहीं छोड़ता है तो उसका और क्या साधन होता है? यही कम्पलेन अभी तक भी है कि वृत्ति को याद में वा ज्ञान में बिज़ी रखने की कोशिश भी करते हैं, फिर भी चंचल हो जाती है। तो ऐसे को क्या करना है? उसके लिए जैसे चंचल बच्चे को किसी न किसी प्रकार से कोई न कोई बन्धन में बाँधने का प्रयत्न किया जाता है - चाहे स्थूल बन्धन, चाहे वाणी द्वारा कोई न कोई प्राप्ति का आधार देकर उनको अपने स्नेह में बांधा जाता है। ऐसे बुद्धि को वा संकल्प को भी कोई न कोई बन्धनों में बाँधना पड़ेगा। वह बन्धन कौनसा? जहाँ भी बुद्धि जाती है उसको पहले चेक करो। चेक करने के बाद जहाँ संकल्प वा वृत्ति जाती है उसी लौकिक वा देहधारी वस्तु को परिवर्तन करते हुए, इन देहधारी वा लौकिक वस्तु की तुलना में अलौकिक, अविनाशी वस्तु स्मृति में लाओ। जैसे कोई देहधारी में वृत्ति चंचल होती है, जिस सम्बन्ध में चंचल होती है वही सम्बन्ध का प्रैक्टिकल अनुभव अविनाशी बाप द्वारा करो। मानो प्रवृत्ति के सम्बन्ध में वृत्ति चंचल होती है, इसी सम्बन्ध का अलौकिक अनुभव सर्व सम्बन्ध निभाने वाले बाप से प्राप्त करो, तो जब प्राप्ति की पूर्ति हो जायेगी तो फिर चंचलता की निवृत्ति हो जायेगी। समझा? अगर सर्व सम्बन्ध और सर्व प्राप्ति एक बाप द्वारा हो जाएं तो अन्य तरफ बुद्धि चंचल होगी? तो सर्व सम्बन्धों से एक ही बड़े ते बड़ा बन्धन यही है कि अपनी चंचल वृत्ति को सर्व सम्बन्धों के बन्धन में एक बाप के साथ बांधो, तो सर्व चंचलता सहज ही समाप्त हो जायेंगी। और कोई सम्बन्ध वा प्राप्ति के साधन दिखाई नहीं देंगे तो वृत्ति जायेगी कहाँ? अपने आप को ऐसे बांधो जैसे दृष्टान्त प्रसिद्ध है कि सीता को लकीर के अन्दर बैठने का फरमान था। ऐसे अपने को हर कदम उठाते हुए, हर संकल्प करते हुए बाप के फरमान की लकीर के अन्दर समझो। अगर संकल्प में भी फ़रमॉं के लकीर से निकलते हो तब व्यर्थ बातें वार करती हैं। तो सदैव फ़रमॉं की लकीर के अन्दर रहो तो सदा सेफ रहेंगे। कोई भी प्रकार के रावण के संस्कार वार नहीं करेंगे और न ही समय-प्रति-समय अपना समय इन्हीं बातों में मिटाने के लिए व्यर्थ गंवायेंगे। न वार होगा, न बार-बार व्यर्थ समय जायेगा। इसलिए अब फ़रमॉं को सदा याद रखो। ऐसे फरमांबरदार बनने के लिए ही भट्ठी में आये हो ना। तो ऐसा ही अभ्यास करके जाना जो एक संकल्प भी फ़रमॉं के बिना न हो। ऐसे फरमांबरदारी का तिलक सदा स्मृति में लगा रहे। यह तिलक लगाना, फिर देखेंगे -- फर्स्ट नम्बर कौन आता है, इस तिलक को धारण करने में फर्स्ट प्राइज लेने वाला कौन होता है? अच्छा।\nप्रश्न 1 :- कर्म का आधार क्या है? प्रवृत्ति में रहते भी वृत्ति ऊँची रहे उसका क्या उपाय है?\nप्रश्न2:- बापदादा ने वृत्ति की चंचलता का क्या कारण बताया है? वृत्ति की चंचलता की कम्पलेन कम्पलीट हो, उसका क्या उपाय है?\nप्रश्न3:- स्मृति को समर्थ बनाने के लिए बापदादा ने क्या युक्तियाँ बताई है?\nप्रश्न4:- निर्माणता क्या है? यह व्यर्थ को किस प्रकार समाप्त करती है?\nप्रश्न5:- ज्ञानयोग में बिजी रखने के बाद भी वृत्ति की चंचलता को दूर करने के बापदादा ने कौन सी युक्तियाँ बताई?\n( ज्ञान, सागर, कर्त्तव्य, दृष्टान्त, सदा, वृत्ति, वाणी, यथार्थ, बैटरी, अन्दर, लकीर, चित्र, आत्मा, वृत्ति )\n1 जैसे सारे ______ का सार छोटे से बैज में समाया हुआ है, पूरा ही ____ इस छोटे से ____ में सार रूप में समाया हुआ है।\n2 जब _____ और ____ पावरफुल हो जायेंगे तो कर्म भी सदा _____ और शक्तिशाली होंगे।\n3 अगर _____ अपने को इस सृष्टि के ______ के इन्चार्ज समझेंगे तो सदा ____ चार्ज रहेगी।\n4 अपने आप को ऐसे बांधो जैसे ____ प्रसिद्ध है कि सीता को _____ के अन्दर बैठने का फरमान था। ऐसे अपने को हर कदम उठाते हुए, हर संकल्प करते हुए बाप के फरमान की लकीर के _____ समझो।\n5 ‘‘जो कर्म मैं करूंगा मुझे देख और करेंगे।’’ वैसे ही जो मुझ निमित्त बने हुए ____ की ____ होगी वैसा वायुमण्डल बनेगा। जैसी मेरी वृत्ति वैसा वायुमण्डल।\n1 :- मनुष्य को परिवर्तन में लाने वाली वृत्ति है। कर्म से वृत्ति सूक्ष्म है\n2 :- अभी सिर्फ कर्म के ऊपर ध्यान नहीं देना है लेकिन बोल से वायुमण्डल को बनाने का इन्चार्ज भी मैं हूँ।\n3 :- अगर संकल्प में भी फ़रमान के लकीर से निकलते हो तब व्यर्थ बातें वार करती हैं।\n4 :- सदैव साधनों की लकीर के अन्दर रहो तो सदा सेफ रहेंगे।\n5 :- ऐसा ही अभ्यास करके जाना जो एक संकल्प भी फ़रमॉं के बिना न हो। ऐसे फरमांबरदारी का तिलक सदा स्मृति में लगा रहे।\nप्रश्न 1 :- कर्म का आधार क्या है? प्रवृत्ति में रहते भी वृत्ति ऊँची रहे, उसका क्या उपाय है?\nउत्तर 1 :- कर्म का आधार वृत्ति है। प्रवृत्ति में रहते भी वृत्ति ऊँची रहे इसके लिए बापदादा कहते हैं कि :-\n❶ प्रवृत्ति वृत्ति से ही पवित्र, अपवित्र बनती है।\n❷ स्मृति अर्थात् वृत्ति बदलने से कर्म भी बदल जाता है।\n❸ वृत्ति में सदा यही याद रहे कि ‘ एक बाप दूसरा न कोई।’ एक ही बाप से सर्व सम्बन्ध, सर्व प्राप्ति होती हैं।\n❹ यह सदा वृत्ति में रहने से दृष्टि में आत्मिक-स्वरूप अर्थात् भाई-भाई की दृष्टि सदा रहेगी। पाण्डव सेना वृत्ति को सदा एक बाप के साथ लगाते रहें तो वृत्ति से अपनी उन्नति में वृद्धि कर सकते हो।\n❺ निरन्तर अपने को पाण्डव अर्थात् पण्डे समझने से सदा यात्रा और मंज़िल के सिवाय अगर कोई स्मृति रहती है तो उसका कारण कि अपना पाण्डव-स्वरूप भूल जाते हो।\nप्रश्न2:- बापदादा ने वृत्ति की चंचलता का क्या कारण बताया है? वृत्ति की चंचलता की कम्पलेन कम्पलीट हो उसका क्या उपाय है\nउत्तर2:- बापदादा ने वृत्ति की चंचलता होने के बारे मे कहा :-\n❶ आप सभी निमित्त हो ना। अगर यह सलोगन सदा स्मृति में रहे तो बताओ फिर वृत्ति चंचल होगी?\n❷ बच्चा भी चंचलता कब करता है? जब फ्री होगा।\n❸ तो वृत्ति भी चंचल तब होती है जब वृत्ति में इतने बड़े कार्य की स्मृति कम है।\n❹ जब एक बाप से सर्व सम्बन्ध की प्राप्ति की विस्मृति होती है तब ही वृत्ति चंचल होती है।\n❺ जब एक बाप के सिवाय दूसरा कोई सम्बन्ध ही नहीं, तो वृत्ति चंचल क्यों होगी।\n❻ ऊंची वृत्ति होने से चंचल वृत्ति हो नहीं सकती।\n❼ वृत्ति को श्रेष्ठ बना दो तो प्रवृत्ति आटोमेटिकली श्रेष्ठ होगी।\n❽ इसलिए अपनी वृत्ति को श्रेष्ठ बनाओ तो यही प्रवृत्ति प्रगति का कारण बन जायेगी और प्रगति से गति-सद्गति को सहज ही पा सकेंगे।\n❾ फिर यह प्रवृत्ति गिरने का कारण नहीं होगी, तो प्रवृत्ति मार्ग में रहने वालों को प्रगति के लिए वृत्ति को ठीक करना है।\n❿ फिर यह वृत्ति के चंचलता की कम्पलेन कम्पलीट हो जायेगी।\nउत्तर3:- स्मृति को समर्थ बनाने की युक्तियाँ बताते हुए बापदादा कहते है कि :-\n❶ स्मृति वा वृत्ति में सदा अपना निर्वाण धाम और निर्वाण स्थिति रहनी चाहिए और चरित्र में निर्मान।\n❷ तो निर्माण, निर्मान और निर्वाण - यह तीनों ही स्मृति रहने से चरित्र, कर्त्तव्य और स्थिति - तीनों ही इस स्मृति से समर्थवान हो जाती हैं अर्थात् स्मृति में समर्थी आ जाती है।\n❸ जहाँ समर्थी है वहाँ तीनों में विस्मृति नहीं आ सकती। तो विस्मृति को मिटाने के लिए यह समर्थ स्मृति रखो।\n❹ यह तो बहुत सहज है ना। अगर चरित्र में निर्माणता है तो कर्त्तव्य भी विश्व-निर्माण का आटोमेटिकली चलेगा।\nउत्तर4:- बापदादा निर्माणता का अर्थ समझाते हुए कहते है :-\n❶ निर्माणता अर्थात् निरहंकारी। तो निर्माणता में देह का अहंकार स्वत: ही खत्म हो जाता है।\n❷ ऐसे निर्माण स्थिति में रहने वाला सदा निर्वाण स्थिति में स्थित होते हुए भी वाणी में आयेंगे तो वाणी भी यथार्थ और पावरफुल अर्थात् शक्तिशाली होगी।\n❸ कोई भी चीज़ जितनी अधिक शक्तिशाली होती है उतनी क्वान्टिटी कम होती है लेकिन क्वालिटीज अधिक होती हैं।\n❹ ऐसे ही जब निर्माण स्थिति में स्थित होकर वाणी में आयेंगे तो वाणी में भी शब्द कम लेकिन शक्तिशाली ज्यादा होंगे।\n❺ अभी विस्तार ज्यादा करना पड़ता है, लेकिन जैसे-जैसे शक्तिशाली स्थिति बनाते जायेंगे तो आपके एक शब्द में हजारों शब्दों का रहस्य समया हुआ होगा, जिससे व्यर्थ वाणी आटोमेटिकली समाप्त हो जायेगी।\nप्रश्न5:- ज्ञानयोग में बिजी रखने के बाद भी वृत्ति की चंचलता को दूर करने के बापदादा ने कौन सी युक्तिया बताई है?\nउत्तर5:- ज्ञानयोग में बिजी रखने के बाद भी वृत्ति की चंचलता को दूर करने के लिए बापदादा युक्ति बताते है :-\n❶ वृत्ति को याद में वा ज्ञान में बिज़ी रखने की कोशिश भी करते हैं, फिर भी चंचल हो जाती है। तो उसके लिए जैसे चंचल बच्चे को किसी न किसी प्रकार से कोई न कोई बन्धन में बाँधने का प्रयत्न किया जाता है - चाहे स्थूल बन्धन, चाहे वाणी द्वारा कोई न कोई प्राप्ति का आधार देकर उनको अपने स्नेह में बांधा जाता है। ऐसे बुद्धि को वा संकल्प को भी कोई न कोई बन्धनों में बाँधना पड़ेगा।\n❷ वह बन्धन कौन सा? जहाँ भी बुद्धि जाती है उसको पहले चेक करो।\n❸ चेक करने के बाद जहाँ संकल्प वा वृत्ति जाती है उसी लौकिक वा देहधारी वस्तु को परिवर्तन करते हुए, इन देहधारी वा लौकिक वस्तु की तुलना में अलौकिक, अविनाशी वस्तु स्मृति में लाओ।\n❹ जैसे कोई देहधारी में वृत्ति चंचल होती है, जिस सम्बन्ध में चंचल होती है वही सम्बन्ध का प्रैक्टिकल अनुभव अविनाशी बाप द्वारा करो।\n❺ मानो प्रवृत्ति के सम्बन्ध में वृत्ति चंचल होती है, इसी सम्बन्ध का अलौकिक अनुभव सर्व सम्बन्ध निभाने वाले बाप से प्राप्त करो, तो जब प्राप्ति की पूर्ति हो जायेगी तो फिर चंचलता की निवृत्ति हो जायेगी।\n❻ अगर सर्व सम्बन्ध और सर्व प्राप्ति एक बाप द्वारा हो जाएं तो अन्य तरफ बुद्धि चंचल होगी?\n❼ तो सर्व सम्बन्धों से एक ही बड़े ते बड़ा बन्धन यही है कि अपनी चंचल वृत्ति को सर्व सम्बन्धों के बन्धन में एक बाप के साथ बांधो, तो सर्व चंचलता सहज ही समाप्त हो जायेंगी।\n1 जैसे सारे ____ का सार छोटे से बैज में समाया हुआ है, पूरा ही ____ इस छोटे से ____ में सार रूप में समाया हुआ है।\nज्ञान / सागर / चित्र\n2 जब ___ और ___ पावरफुल हो जायेंगे तो कर्म भी सदा ___ और शक्तिशाली होंगे।\nवृत्ति / वाणी / यथार्थ\n3 अगर ___ अपने को इस सृष्टि के _____के इन्चार्ज समझेंगे तो सदा ___ चार्ज रहेगी।\nसदा / कर्त्तव्य / बैटरी\n4 अपने आप को ऐसे बांधो जैसे ____ प्रसिद्ध है कि सीता को लकीर के ____ बैठने का फरमान था। ऐसे अपने को हर कदम उठाते हुए, हर संकल्प करते हुए बाप के फरमान की ______ के अन्दर समझो।\nदृष्टान्त / अन्दर / लकीर\n5 ‘‘जो कर्म मैं करूंगा मुझे देख और fकरेंगे।’’ वैसे ही जो मुझ निमित्त बने हुए ______ की _______ होगी वैसा वायुमण्डल बनेगा। जैसी मेरी वृत्ति वैसा वायुमण्डल।\nआत्मा / वृत्ति\n1 :- मनुष्य को परिवर्तन में लाने वाली वृत्ति है। कर्म से वृत्ति सूक्ष्म है【✖】\nवायुमण्डल को परिवर्तन में लाने वाली वृत्ति है। कर्म से वृत्ति सूक्ष्म है।\n2 :- अभी सिर्फ कर्म के ऊपर ध्यान नहीं देना है लेकिन बोल से वायुमण्डल को बनाने का इन्चार्ज भी मैं हूँ।【✖】\nअभी सिर्फ कर्म के ऊपर ध्यान नहीं देना है लेकिन वृत्ति से वायुमण्डल को बनाने का इन्चार्ज भी मैं हूँ।\n3 :- अगर संकल्प में भी फ़रमान के लकीर से निकलते हो तब व्यर्थ बातें वार करती हैं।【✔】\n4 :- सदैव साधनों की लकीर के अन्दर रहो तो सदा सेफ रहेंगे।【✖】\nसदैव फ़रमान की लकीर के अन्दर रहो तो सदा सेफ रहेंगे।\n5 :- ऐसा ही अभ्यास करके जाना जो एक संकल्प भी फ़रमॉं के बिना न हो। ऐसे फरमांबरदारी का तिलक सदा स्मृति में लगा रहे।【✔】


बसवराज बोम्मई: भाजपा के ट्रबलशूटर, जिन्हें येदियुरप्पा ने कभी 'नंबर वन धोखेबाज' कहा था - Who is Basavaraj Bommai who has taken oath as new Karnataka CM after Yediyurappa\nअभिषेक abhishek.tripathi@lallantop.com जुलाई 28, 2021 09:52 PM\nयेदियुरप्पा और बोम्मई. तस्वीर बोम्मई के मुख्यमंत्री पद के लिए चुने जाने के बाद की है. (फोटो- PTI)\n31 जुलाई 2011 का दिन था. मौसम बरसात का था. लेकिन कर्नाटक में सियासी गर्मी बढ़ी हुई थी. राज्य के मुख्यमंत्री, दिग्गज भाजपा नेता बीएस येदियुरप्पा ने पद से इस्तीफा दे दिया था. खनन घोटाले में नाम आने के बाद येदियुरप्पा पर भाजपा के केंद्रीय नेतृत्व की तरफ से खासा दबाव था. इसी दबाव में उन्हें कुर्सी छोड़नी पड़ी. येदियुरप्पा को इससे धक्का लगा. जैसे-तैसे साल बीता. लेकिन अगले साल नवंबर में येदियुरप्पा ने विधायकी और पार्टी की प्राथमिक सदस्यता से इस्तीफा दे दिया और कर्नाटक जनता पक्ष (KJP) नाम से पार्टी बनाई. कर्नाटक के कई बड़े नेता उनके साथ हो लिए. लेकिन एक नेता था, जिसे येदियुरप्पा ने खुद बुलाया. बार-बार बुलाया लेकिन वो नहीं गया. येदि ने उस समय कहा था –\n“मैंने उनसे कहा था कि मेरे साथ आ जाइए. वो काफी दिन तक टरकाते रहे और फिर मना कर दिया. ये तो एक तरह का धोखा है. धोखेबाजों में उनका नंबर एक है.”\nयहां येदियुरप्पा किसका ज़िक्र कर रहे हैं? वो ज़िक्र कर रहे हैं कर्नाटक के भाजपा नेता बसवराज बोम्मई का. कभी येदियुरप्पा की ‘धोखेबाजी लिस्ट’ में नंबर-1 रहा ये नेता आज उनकी जगह कर्नाटक के सीएम की कुर्सी संभाल चुका है. तब, जब येदि को एक बार फिर कार्यकाल के मध्य में ही कुर्सी छोड़नी पड़ी है. और संयोग देखिए कि 10 साल बाद आज 2011 में खुद येदियुरप्पा ही बोम्मई का नाम अगले मुख्यमंत्री के लिए प्रस्तावित करते हैं. शपथ ग्रहण के रोज बोम्मई भी येदियुरप्पा के पैर छूकर मंच की ओर बढ़ते हैं.\nशपथ लेने से पहले येदियुरप्पा के पैर छूते कर्नाटक के नए सीएम बसवराज बोम्मई. (तस्वीर- पीटीआई)\nपिता CM, बेटा CM\nबसवराज का पूरा नाम है – बसवराज सोमप्पा बोम्मई. सोमप्पा उनके पिता का नाम है, जो जनता दल (U) के बड़े नेता थे. वे कर्नाटक के 11वें मुख्यमंत्री रहे. सोमप्पा बोम्मई 1988 से 89 तक इस पद पर रहे. इसके अलावा देवगौड़ा और गुजराल सरकार में केंद्रीय मंत्री भी रहे. 1996 से 98 तक.\n1960 में पैदा हुए उनके बेटे बसवराज का राजनीति में आने का कोई इरादा था नहीं. उन्होंने कर्नाटक के ही एक कॉलेज से मकैनिकल इंजीनियरिंग की और टाटा ग्रुप में बतौर इंजीनियरिंग नौकरी करने लगे. लेकिन जैसा कि चौधरी चरण सिंह और अजित सिंह के साथ हुआ था, वैसा ही यहां हुआ. कि जब पिता की राजनीति अस्ताचल की ओर बढ़ी तो इंजीनियर बेटे को बुलाकर पॉलिटिकल डेब्यू करा दिया गया. बसवराज को बुलावा आया. 1995-96 में उन्होंने जनता दल यूनाइटेड जॉइन की. 1998 और 2004 में MLC बने. धारवाड़ स्थानीय प्राधिकरण निर्वाचन क्षेत्र से कर्नाटक विधानपरिषद के सदस्य चुने गए.\nगृह मंत्री रहने के दौरान बोम्मई. (फोटो- PTI)\nबसवराज का बीजेपी युग\nइंजीनियरिंग के बाद बसवराज की राजनीति भी ठीक-ठीक चल ही रही थी. लेकिन 2008 में उन्होंने एक बड़ा कदम उठाया. भारतीय जनता पार्टी जॉइन की. न सिर्फ जॉइन की, बल्कि पहला चुनाव भी लड़ा. शिग्गाव सीट से विधायकी लड़ी और जीते. पहली बार निर्वाचित हुए. और पहली बार राज्य में मंत्री भी बने. जल संसाधन मंत्रालय मिला. 2013 में जब प्रदेश में कांग्रेस सरकार आई, सिद्धारम्मैया मुख्यमंत्री बने, तब भी बसवराज ने अपनी सीट निकाली. इन्हीं चुनावों के पहले वो घटनाक्रम हुआ था, जिसके ज़िक्र के साथ हमने अपनी बात की शुरुआत की थी. येदियुरप्पा ने भाजपा छोड़ी और उनके करीबियों में गिने जाने वाले बसवराज उनके साथ नहीं हुए.\n2018 में बसवराज तीसरी बार विधायक चुने गए और 2019 में फिर मंत्री बने. इस बार उन्हें गृह मंत्रालय जैसी अहम ज़िम्मेदारी दी गई. दो साल इस पद पर रहे और जुलाई 2021 में एक बार फिर जब येदियुरप्पा कुर्सी से हटे तो उन्होंने ही बसवराज का नाम आगे कर दिया. इस नाम पर मुहर लगी और बसवराज कर्नाटक के 23वें मुख्यमंत्री बने.\nक्यों फ्रंटरनर बने बसवराज?\nबसवराज की कर्नाटक में छवि ठंडे दिमाग वाले नेता की है. ऐसा नेता, जिसकी बात विपक्षी दल वाले भी सुनते हैं. इसी खूबी के चलते उन्हें गृह मंत्रालय जैसी ज़िम्मेदारी दी गई थी. कर्नाटक भाजपा के लिए वे लंबे वक्त से ट्रबलशूटर रहे हैं. येदियुरप्पा ने विधायक दल की बैठक में मुख्यमंत्री पद के लिए बसवराज का नाम सुझाया. दूसरी तरफ धर्मेंद्र प्रधान और किशन रेड्डी ने कर्नाटक भाजपा प्रभारी अरुण सिंह के साथ बैठक की और फिर बसवराज के नाम का ऐलान हो गया.\nबसवराज के मुख्यमंत्री बनने के पीछे उनके लिंगायत समुदाय से आने का भी बड़ा हाथ रहा. कर्नाटक में लिंगायत सबसे बड़ा समुदाय है. राज्य की करीब 17 फीसदी आबादी लिंगायतों की है. हालांकि लिंगायत समुदाय में भी लगभग 98 छोटे पंथ हैं. कर्नाटक की 224 विधानसभा सीटों में से करीब 122 में लिंगायत समुदाय के अच्छी तादाद में वोटर्स हैं. इनमें से लगभग आधी सीटें बीजेपी के पास हैं.\nबोम्मई कर्नाटक के 23वें सीएम हैं. (फोटो- PTI)\nलिंगायत की अहमियत\nलिंगायत वोटों के बिना भाजपा सरकार में नहीं आ सकती, ऐसा माना जाता है. और लिंगायत वोटों को भाजपा में लाने वाले येदियुरप्पा हैं. कर्नाटक में लिंगायत वोटों को नाराज़ करना किसी भी पार्टी को कितना भारी पड़ सकता है, इसे समझने के लिए 1990 का उदाहरण दिया जाता है. 1990 में लिंगायत समुदाय से ही आने वाले कांग्रेस नेता वीरेंद्र पाटिल कर्नाटक के मुख्यमंत्री थे. उनके कार्यकाल में कांग्रेस में सांप्रदायिक दंगे हुए.\nराजीव गांधी दंगा प्रभावित इलाकों के दौरे पर गए. वे उस वक्त कांग्रेस के अध्यक्ष थे. उन्होंने पाटिल को पद से हटा दिया. राजीव गांधी के इस फैसले से कांग्रेस को भारी नुकसान हुआ. लिंगायत समुदाय कांग्रेस के खिलाफ हो गया. और अगले विधानसभा चुनाव में कांग्रेस की हार हुई. कहा जाता है इसके बाद ही येदियुरप्पा लिंगायत समुदाय के नेता बनकर उभरे. लिंगायत को भाजपा का कोर वोटर भी माना जाता है. यही कारण है कि येदियुरप्पा के हटने के बाद भाजपा ने इस समुदाय को नाराज़ करने का रिस्क लेना ठीक नहीं समझा और जब येदि ने बसवराज का नाम आगे किया तो झट से हां हो गई.\nबसवराज के बारे में एक किस्सा बड़ा मशहूर है. जब उन्होंने JD (S) छोड़ी तो कांग्रेस के संपर्क में आए. वहां के एक वरिष्ठ नेता से पार्टी में शामिल होने की हरी झंडी मिलने के लिए हफ्तों इंतजार किया लेकिन कोई रिप्लाई नहीं आया. इसके बाद भाजपा के संपर्क में आए और कई दिन येदियुरप्पा के घर, दफ्तर पर बैठकर भी इंतजार किया.\nबसवराज ने तब BBC हिंदी से कहा था –\n“मैं कुछ कहता नहीं था. मैं बस वहां जाकर चुपचाप बैठता था. एक दिन येदियुरप्पा ने किसी से बात करते हुए मेरी तरफ इशारा करते हुए कहा- इन्हें देखिए, कितने धैर्य के साथ इंतज़ार कर रहे हैं.”\nबसवराज को उनके धैर्य का फल मिल गया है. अब वो कर्नाटक के मुख्यमंत्री हैं और उनकी बड़ी अग्निपरीक्षा होगी 2023 में, जब राज्य में विस चुनाव होंगे.\nकर्नाटक में येदियुरप्पा के इस्तीफे के बाद किसे मुख्यमंत्री बना रही है BJP?


स्वास्थ्य: बच्चों की आँखों की देखभाल\nबच्चों की आँखों की देखभाल\nहमारे सबसे खास और नाजुक अंगों में से होती हैं आंखें। अगर इनका ख्याल न रखा जाए तो छोटी-सी परेशानी जिंदगी भर की तकलीफ बन सकती है। छोटे बच्चों की आंखें ज्यादा संवेदनशील होती हैं, इसलिए उन्हें लेकर ज्यादा सावधानी बरतनी चाहिए। आइए,जानते हैं नवजात बच्चों में पाई जाने वाली बीमारियों के लक्षण और इलाज के बारे में।\nआंख का इन्फेक्शन\nनवजात बच्चों में जन्म के तीन से चार हफ्ते के अंदर जन्मजात इन्फेक्शन हो सकता है, जिसे ऑफ्थैलमिया नियोनेटोरम कहते हैं। यह बच्चे के जन्म के समय होने वाली लापरवाही के कारण होता है। बच्चे की आंख से पानी आना, आंख का चिपकना, आंख की पलकों पर सूजन आना, आंख का लाल होना इसके लक्षण हो सकते हैं। ब्रॉड स्पेक्ट्रम एंटी-बायॉटिक आई ड्रॉप डालने और आंख की सफाई रखने से यह इन्फेक्शन ठीक हो जाता है। दो से तीन दिन में ठीक न होने पर आंखों के डॉक्टर की सलाह लेनी चाहिए।\nआंख की पुतली (कॉर्निया) का इन्फेक्शन\nआंख के बीच में गोलाकार काले रंग का दिखने वाला भाग कॉर्निया कहलाता है। यह पारदर्शी होता है। इसमें इन्फेक्शन होने पर इसकी पारदर्शिता खत्म हो जाती है और इसके पीछे आइरिस दिखाई नहीं पड़ती। आंख की पुतली पर इन्फेक्शन आंख के लिए घातक होता है। इसमें आंख में दर्द, आंख का चिपकना और लाल होने जैसी शिकायतें हो सकती हैं। इस स्थिति में फौरन ब्रॉड स्पेक्ट्रम एंटी-बायॉटिक्स आई ड्रॉप डालनी शुरू कर देनी चाहिए और डॉक्टर की सलाह लेनी चाहिए। कॉर्निया का इन्फेक्शन गंभीर समस्या है। इसमें देरी करने पर आंख की पुतली पर घाव होने की आशंका रहती है। बच्चे की आंख की रोशनी जाने का खतरा भी रहता है।\nआंसू की नली बंद होना\nआंख के अंदर से आंसू की एक नली नाक के नीचे के हिस्से में खुलती है। इस नली को नेजोलेक्राइमल डक्ट कहते हैं। इस नली के द्वारा आंख में लगातार बनने वाले आंसू नाक के रास्ते से गले में लगातार जाते रहते हैं। जब यह नली बंद हो जाती है, तो बच्चे की आंख से लगातार पानी बाहर गिरता रहता है, जिससे आंख में इन्फेक्शन की आशंका बढ़ जाती है और आंख चिपकने लगती है। कंजंक्टिवाइटिस बीमारी जल्दी-जल्दी होने लगती है। यह बीमारी आमतौर पर जन्म के एक हफ्ते बाद देखने को मिलती है। इसमें बच्चे की नाक के दोनों तरफ दिन में तीन से चार बार आंसू की नली के ऊपर मालिश करते हैं और ब्रॉड स्पेक्ट्रम एंटी-बायॉटिक आई ड्रॉप का इस्तेमाल करते हैं। ऐसा करने पर ज्यादातर बच्चों में यह समस्या ठीक हो जाती। तीन-चार महीने में जिन बच्चों में यह समस्या ठीक नहीं होती है, उनका एक छोटा-सा ऑपरेशन होता है, जिससे यह नली खुल जाती है। यह जन्मजात बीमारी है। पैदा होने के बाद पहले महीने में बच्चों में आंसू नहीं बनते इसलिए इस बीमारी का पता तीसरे महीने के पास आते-आते ही लगता है, जब आंसू बनने की प्रक्रिया शुरू होती है। यह एक कॉमन समस्या है और जन्म के समय करीब 20 फीसदी बच्चों में यह पाई जाती है।\nजन्मजात मोतियाबिंद (कैटरैक्ट)\nजन्मजात मोतियाबिंद बच्चे में जन्म के समय से होता है। ऐसा गर्भावस्था के समय मां के खान-पान में कमी, मां में गर्भावस्था के समय रूबेला नामक वायरस का इंफेक्शन, गर्भावस्था में मां का कुछ दवाओं का सेवन जैसे स्टेरॉयड ( Dexamethasone, Betamethasone , जेनरिक नाम) और रेडिएशन (गर्भावस्था के दौरान एक्स-रे) आदि इसके प्रमुख कारण हैं। मां अगर गर्भावस्था के दौरान इन चीजों से बचाव करे तो बच्चे को जन्मजात मोतियाबिंद से बचाया जा सकता है। इसमें बच्चे की आंख की पुतली के बीच में सफेद रिफ्लेक्स दिखाई पड़ता है। जन्मजात मोतियाबिंद होने पर डॉक्टर बच्चे की आंख की रोशनी की जांच करते हैं। अगर मोतियाबिंद आंख के पूरे लेंस में है, तो जल्द-से-जल्द मोतियाबिंद का ऑपरेशन कराना जरूरी है। ऐसा न करने पर आंख में एम्बलायोपिया होने की आशंका रहती है, जिसमें आंख के पर्दे पर पाया जाने वाला मेक्यूला डल हो जाता है। मेक्यूला लगातार रोशनी पड़ते रहने से स्टिमुलेट रहता है और ठीक से काम करता है। मेक्यूला पर रोशनी न पड़ने से वह काम करना कम कर देता है। चार-छह महीने की देरी होने पर एम्बलायोपिया हो सकता है और ऐसा होने पर मोतियाबिंद के ऑपरेशन के बाद भी बच्चे में पूरी दृष्टि आने की संभावना कम हो जाती है और कई बार एम्बलायोपिया का इलाज करना आंख के डॉक्टर के लिए बहुत मुश्किल होता है। इसलिए समय रहते जन्मजात मोतियाबिंद का ऑपरेशन कराना जरूरी है। अगर जन्मजात मोतियाबिंद आंख के पूरे लेंस में नहीं है और बच्चे की आंख की रोशनी पर असर नहीं डाल रहा है, तो ऐसी स्थिति में कई बार ऑपरेशन की जरूरत नहीं भी पड़ती।\nजन्मजात काला मोतिया\nकाला मोतिया जन्मजात भी होता है। इसे इन्फैंटाइल ग्लूकोमा भी कहते है। इसमें आंख का ड्रेनेज सिस्टम ठीक नहीं होता। इसकी वजह से आंख की रोशनी का जो नुकसान हो गया, उसे पूरा नहीं किया जा सकता, बस इस बीमारी को आगे बढ़ने से रोका जा सकता है। इसमें आंख से पानी आने लगता है। रोशनी में आंख को चौंध लगने लगती है। बच्चे की आंख का आकार बड़ा हो जाता है। आमतौर पर आंख का आकार 11 मिमी के करीब होता है लेकिन इस स्थिति में आंख का आकार बढ़कर 15 मिमी तक हो जाता है। ऐसा कोई भी लक्षण दिखाई दे तो फौरन डॉक्टर के पास जाएं। शुरू में डॉक्टर दवाओं से ठीक करने की कोशिश करते हैं, लेकिन अगर इससे फायदा नहीं होता तो ऑपरेशन करते हैं। ऑपरेशन बेहद छोटे बच्चों का भी कर दिया जाता है, जो पूरी तरह सेफ है।\nभैंगेपन में बच्चे की आंख अंदर या बाहर की तरफ भागने लगती है। कई बार एक आंख में और कई बार दोनों आंखों में भैंगापन पाया जाता है। भैंगापन होने पर बच्चे की नजर की जांच कराना जरूरी है। भैंगापन शुरुआती स्थिति में आंख पर कोई बुरा असर नहीं डालता, लेकिन इसमें एक आंख जो तिरछी है, वह धीरे-धीरे सुस्त होती जाती है और उसकी नजर कम होने लगती है। आम आदमी भी इसे देखकर पहचान सकता है। इसकी कई वजह हो सकती हैं। कई बार बच्चों को चश्मे की जरूरत होती है और वे चश्मा नहीं लगाते। इससे भैंगापन हो सकता है। कई बार जन्म के समय आंख पर पड़ने वाले प्रेशर की वजह से भी भैंगापन हो सकता है इसलिए डिलिवरी के वक्त खास ध्यान दिए जाने की जरूरत है। अगर भैंगापन ज्यादा है तो डॉक्टर की सलाह लें और दवा डालकर पूरा चेकअप कराएं। कई मामलों में भैंगापन सिर्फ चश्मा लगाना शुरू करने से ही ठीक हो जाता है, लेकिन कई बार कोऑर्डिनेशन की कमी से होने वाले भैंगापन का इलाज सर्जरी से किया जाता है। बच्चों के स्कूल जाने से पहले ही यह इलाज करा लेना चाहिए। आठ साल की उम्र के बाद इसका इलाज होना मुश्किल होता है।\nरेटिनोपैथी ऑफ प्रीमैच्योरिटी\nसमय से पहले जन्मे और कम वजन के बच्चों में यह समस्या देखने को मिलती है। गर्भावस्था में बच्चे की आंख का विकास तीसरे ट्राइमेस्टर में होता है। जो बच्चे समय से पहले पैदा होते हैं, उनमें आंख का पूरा विकास नही हो पाता। ऐसे बच्चों के आंख के पर्दे में नई और अविकसित खून की नालियां बनने लगती हैं, जिससे कई बार आंख के पर्दे पर खून उतरने और पर्दे के खिसकने की आशंका रहती है। यह बीमारी आंख की रोशनी के लिए घातक है। बच्चे के आंख के पर्दे की समय-समय पर आंखों के डॉक्टर से जांच कराते रहें। इस स्थिति में लेजर द्वारा समय से इलाज कराकर बच्चे की नजर बचाई जा सकती है।\nस्टाई (आंख में फुंसी)\nआंख की पलकों में पाई जाने वाले जिईज ग्लैंड्स में इन्फेक्शन के कारण हुई सूजन को आंख की फुंसी कहते हैं। वैसे तो स्टाई किसी भी उम्र में हो सकती है लेकिन बच्चों में ज्यादा देखने को मिलती है। जिन बच्चों में दृष्टि दोष होता है, जो बच्चे आंख रगड़ते हैं, जिनकी आंख की पलकों पर रूसी रहती है और जिन लोगों को डायबीटीज हो, उनमें स्टाई ज्यादा होती है। कमजोर और मीठा ज्यादा खाने वाले बच्चों में भी स्टाई ज्यादा निकलती हैं। स्टाई होने पर आंख में दर्द, आंख से पानी जाना, पलकों पर सूजन और रोशनी में चौंध लगना जैसे लक्षण हो सकते हैं। स्टाई होने पर गर्म पानी में स्टरलाइज्ड रुई डालकर उससे आंख की दिन में दो से तीन बार सिकाई करनी चाहिए। आंख में तीन से चार बार ब्रॉड स्पेक्ट्रम एंटी-बायॉटिक आई ड्रॉप डालनी चाहिए। आंख की सफाई का ध्यान रखना चाहिए। दो से तीन दिन में आराम न मिलने पर डॉक्टर को दिखाएं।\nभारती ग्रुप ऑफ आई हॉस्पिटल्स के मेडिकल डायरेक्टर डॉ. एस. भारती के मुताबिक, बच्चे के जन्म के बाद अस्पताल से डिस्चार्ज होने से पहले ही एक बार उसकी आंखें किसी आई सर्जन से चेक करा लेनी चाहिए। इससे कोई भी जन्मजात परेशानी पकड़ में आ जाती है। अगर ऐसा नहीं करा पाए हैं तो बच्चे के स्कूल शुरू करने से पहले यानी तीन साढ़े तीन साल की उम्र में आंखों की पूरी जांच जरूर करा लें। अगर बच्चे की नजर कमजोर निकलती है तो उसे हर समय सही नंबर का चश्मा पहनना चाहिए। कई बार लोग बच्चों को इसलिए चश्मा नहीं पहनने देते क्योंकि उन्हें लगता है कि इससे बच्चे की आंखें कहीं और ज्यादा कमजोर न हो जाएं। यह गलतफहमी है। चश्मे की जरूरत है तो बच्चों को उसे लगातार पहनना चाहिए। साल में एक बार आंखों की जांच जरूर कराते रहना चाहिए।\nनवजात बच्चों को विटामिन-ए की खुराक जरूर पिलवाएं। विटामिन-ए की कमी से बच्चों में रतौंधी हो सकती है। -आंख में अगर कोई बीमारी नहीं है, तो कोई दवा नहीं डालनी चाहिए। बीमारी होने पर दवा सिर्फ डॉक्टर की सलाह से ही डालनी चाहिए। एक बार आई ड्रॉप खुलने के बाद एक महीने तक ठीक रहती हैं। इसके बाद उस खुली हुई आई ड्रॉप का इस्तेमाल नहीं करना चाहिए। -आंख में काजल, सुरमा, शहद आदि का इस्तेमाल नहीं करना चाहिए। काजल, सुरमा में कार्बन के कण होते हैं, जो कॉर्निया और कंजंक्टाइवा पर खरोंच डाल सकते हैं। आंख में शहद डालने पर शहद आंसुओं के साथ मिलकर बैक्टीरिया, वायरस और फंगस बढ़ाता है, जिससे आंख में इन्फेक्शन फैल सकता है।\nब्रॉड स्पेक्ट्रम एंटी-बायॉटिक आई ड्रॉप्स में प्रमुख हैं:- सिप्रोफ्लॉक्सासिन (Ciprofloxacin), ऑफ्लॉक्सासिन (Ofloxacin),गैटिफ्लॉक्सासिन (Gatifloxacin),स्पारफ्लॉक्सासिन (Sparfloxacin) आदि। ये जेनरिक नाम हैं और अलग-अलग ब्रैंड नामों से मार्केट में मिलती हैं। हालांकि इन नामों से भी मेडिकल स्टोर पर मांगने पर ये दवाएं मिलजाती हैं। दवा दिन में तीन से चार बार एक- एक बूंद डालनी चाहिए।\nयोग गुरु डॉक्टर सुरक्षित गोस्वामी के मुताबिक, बच्चे आंखों की सूक्ष्म क्रियाएं रोजाना करें। इसके लिए आंखों को दाएं-बाएं और ऊपर-नीचे घुमाएं। इसके बाद बड़ा सर्कल बनाते हुए आंखों को क्लॉकवाइज और ऐंटी-क्लॉकवाइज दोनों दिशाओं में घुमाना चाहिए। कपालभाति आंखों के लिए बहुत अच्छा है। अनुलोम-विलोम प्राणायाम भी करें। सूक्ष्म क्रियाएं किसी कुशल योग टीचर की देखरेख में4साल की उम्र के बाद शुरू करा सकते हैं, जबकि प्राणायाम की शुरुआत के लिए 6-8 साल की उम्र ठीक मानी जाती है। दिन में दो से तीन बार आंखों को साफ पानी से धोना चाहिए। आंख खोलकर सीधे आंख में छपाके नहीं मारने चाहिए। ऐसा करने से कॉर्निया पर चोट लग सकती है। बादाम खाना भी आंखों के लिए अच्छा है। रात को चार-पांच बादाम भिगो दें। सुबह उठकर खा लें। साथ में 3-4 देगी मिर्च का चूर्ण, गाय के घी, मिश्री के साथ मिलाकर खाएं। आंखों की कमजोरी नहीं होगी।\nविटामिन से भरपूर खाना खाएं, जैसे दूध, हरी सब्जी, मौसमी फल आदि। -बच्चों को फास्ट फूड कम-से-कम देना चाहिए क्योंकि फास्ट फूड की न्यूट्रिशस वैल्यू कम होती है। -बच्चों को स्वीमिंग पूल में नहीं भेजना चाहिए। स्वीमिंग पूल से इन्फेक्शन एक से दूसरे में आसानी से लग जाता है। -लेटकर नहीं पढ़ना चाहिए। बच्चों को ऐसा करने से रोकें। -पढ़ने के कमरे में रोशनी का ठीक इंतजाम होना चाहिए। -जो बच्चे कॉन्टैक्ट लेंस पहनते हैं, उन्हें लेंस के रखरखाव का खास ध्यान रखना चाहिए। जैसे लेंस पहनते और उतारते वक्त हाथों को साबुन और साफ पानी से धोकर साफ तौलिए से पोंछना चाहिए(डॉक्टर संजय तेवतिया,नवभारत टाइम्स,दिल्ली,16.10.11)।\nप्रस्तुतकर्ता कुमार राधारमण पर शुक्रवार, अक्तूबर 21, 2011\nindianrj अक्तूबर 21, 2011\nबहुत अच्छी जानकारी. देगी मिर्च तो शायद लाल मिर्च को ही कहते हैं. मैंने सफ़ेद मिर्च पढ़ा/ सुना था की आँखों के लिए अच्छी होती है.\nकुमार राधारमण अक्तूबर 21, 2011\nपुनः निवेदन है कि आपका प्रोफाइल दृश्यमान नहीं है। कृपया ब्लॉग की सेटिंग ठीक करें।\nPallavi अक्तूबर 21, 2011\nहमेशा की तरह एक और जानकारी वर्धक पोस्ट\nरेखा अक्तूबर 21, 2011\nआँखों से जुडी हुई उपयोगी जानकारी विस्तारपूर्वक देने के लिए धन्यवाद ..\nVijai Mathur अक्तूबर 21, 2011\nपिछली 'हृदय'व यह 'आँखों'से संबन्धित दोनों पोस्ट बेहद उपयोगी हैं। लोगों को समझना और अमल करना चाहिए।\nमनोज कुमार अक्तूबर 21, 2011\nजानकारी काम आएगी।\nखान पान सही रखना सबसे ज़्यादा ज़रोरी है।\nसंगीता पुरी अक्तूबर 21, 2011\nरोशनी है तो सबकुछ है ..\nबहुत ही ज्ञानवर्द्धक पोस्‍ट !!\nRavindra Ranjan फ़रवरी 18, 2013


Rajasthan News: rajasthasn ke dholpur me bajari mafia aur police ke beech encounter ka live video: राजस्थान के धौलपुर में पुलिस और बजरी माफिया के बीच एनकाउंटर का लाइव वीडियो - Navbharat Times\nrajasthan police encounter with sand mafia in dholpur video goes viral\n<iframe src="//tvid.in/1xfee5izgz/lang?autoplay=false" style="height: 100%; width: 100%; max-height: 100%; max-width: 100%; visibility: visible;" border="0" frameBorder="0" seamless="" scrolling="no" allowfullscreen="true" mozallowfullscreen="true" allowtransparency="true"></iframe>\nRajasthan: चंबल के बीहड़ में LIVE एनकाउंटर, देखें-पुलिस-माफिया के बीच 'जंग' का VIDEO\n21 Jun 2021, 8:46PM ISTViews: 4311\nधौलपुर। राजस्थान में धौलपुर जिले से चंबल के बीहड़ों का एक सनसनीखेज वीडियो सामने आया है। यह वीडियो पुलिस और बजरी माफिया के बीच एनकाउंटर का है। यह मुठभेड़ सोमवार सुबह चंबल नदी से अवैध बजरी खनन को लेकर हुई। हाइवे संख्या3पर तैनात क्यूआरटी और डीएसटी जवानों पर पहले माफिया के लोगों ने फायरिंग। इसके बाद पुलिस ने भी उनको सबक सिखाने के लिये उनका पीछा शुरू कर दिया। कुछ ही देर में एक बजरी माफिया को पुलिस ने दबोच लिया।\nशर्मनाक! मुंह काला कर पहनाई जूतों की माला, पेशाब से नहलाया, पिटाई कर ढोल बजाते हुए गांव में घुमाया\nइस कार्रवाई में दोनों ओर कई राउंड फायर हुये, लेकिन आखिर का पुलिस ने खनन माफियाओं को खदेड़ते हुये बजरी से भरे दो ट्रैक्टर, पांच जिंदा कारतूस और एक देशी कट्टा जब्त कर लिया।\nपुलिस और खनन माफिया के बीच यह भिड़ंत चंबल के बीहड़ों में हुई। यह वो इलाका है जहां घड़ियाल अभ्यारण क्षेत्र होने की वजह से चंबल नदी से बजरी निकासी पर प्रतिबंध लगा हुआ है। यही कारण है कि एसपी केसर सिंह शेखावत के नेतृत्व में चंबल नदी के पास स्थित सागरपाड़ा चौकी पर अलग-अलग पुलिस थानों के साथ क्यूआरटी और डीएसटी की टीम को बजरी परिवहन रोकने के लिए तैनात किया गया है।\nMonsoon Update:2दिन से मानसून की स्थिति यथावत, जानें जोधपुर बीकानेर में बारिश कब?\nमध्य प्रदेश की ओर से आते बजरी से भरे ट्रैक्टर पर सवार माफियाओं ने पुलिस को सामने देख फायरिंग की थी। इसके बाद ट्रैक्टरों को लेकर शहर की ओर भाग गए। पुलिस ने जवाबी फायरिंग करते हुए शेरगढ़ के किले की ओर स्थित बीहड़ों तक पीछा किया। इस दौरान दो ट्रैक्टर जब्त करने के साथ एक बजरी माफिया को दबोच लिया गया।\nYoga Day 2021: ऊंट पर सवार BSF के जवानों का हैरत करने वाला अद्भुत योग\nगिरफ्तार आरोपी के कब्जे से पुलिस ने एक देशी कट्टा और पांच जिंदा कारतूस बरामद किए हैं। बजरी को लेकर चल रहे अभियान को लेकर एसपी ने बताया कि माफियाओं को चिन्हित कर उनकी गिरफ्तारी के प्रयास किए जा रहे हैं। ताकि अवैध चंबल बजरी निकासी पर पूरी तरह से अंकुश लग सके।\nराजस्थान वायरल वीडियो राजस्थान न्यूज़ बजरी माफिया वीडियो धौलपुर पुलिस एनकाउंट वीडियो धौलपुर न्यूज़ वीडियो rajasthan viral video rajasthan news video Rajasthan News dholpur police encounter video dholpur news\nWeb Title : rajasthan police encounter with sand mafia in dholpur video goes viral


Dangal Movie4Inspirational Thoughts for Blogger in Hindi\nHome » Blogging » दंगल मूवी की4बातें जो आपको Blogging में success बनायेंगी\nयह article हाल ही में release हुई दंगल मूवी से related है। अगर आपने दंगल मूवी देखी है तो आपको मूवी देखकर मजा आया होगा, आज जब मैं यह मूवी देख रहा था तब मुझे इस मूवी से बहुत कुछ सीखने को मिला। आज इस आर्टिकल में वही चीजें मैं आप लोगों के साथ share करूँगा।\nआज के यूथ को motivation की बहुत ज़्यादा ज़रूरत है क्योकि हम छोटी छोटी problems के फसकर …… अपने goal से बहुत पीछे रह जाते है। और हम निराश होकर बीच में ही उस goal को छोड़ देते हैं।\nहम ब्लॉगर के साथ भी यही होता है, अक्सर हम छोटी छोटी प्रॉब्लम में उलझ जाते है।\nआज इस आर्टिकल में दंगल मूवी की 10 motivational बातें शेयर करूँगा, जो आपको एक failure ब्लॉगर से success ब्लॉगर बना देंगी।\nDangal Movie4Inspirational Thoughts\n1# म्हारी छोरियां छोरों से कम हैं के (special for female )\nइस मूवी की यही थीम है , एक interview में आमिर खान ने कहा था कि यह मूवी ‘बेटी बचाओ बेटी पढ़ाओ’ थीम से ही inspire है। अगर ब्लॉग्गिंग की बात करे तो इस क्षेत्र में लडकिया लड़कों से कम नहीं है। आज बहुत सी female ब्लॉगर ने blogging में अच्छा मुकाम हांसिल कर लिया है। अगर आप घर बैठे कुछ करना है, कुछ बनना है तो ब्लॉग्गिंग से आप घर बैठे अपने करियर की उड़ान भर सकती है।\nनीचे दिये गए फीमेल ब्लॉगर के motivational इंटरव्यू पढ़ें और blogging में करियर बनायें –\nbeforebuyrevies की फाउंडर प्रीत संधू का motivation interview (tech blog )\nfood ब्लॉगरका interview\nmyvash की फाउंडर aswani का interview\n2 # मोटापा घटाना : एक लक्ष्य\nअब बात करते है आमिर खान की। पिछले दो सालों से आमिर खान वजन घटाने और बढ़ाने को लेकर बहुत ज़्यादा चर्चा में है। जो लोग अपना मोटापा घटाना चाहते है उन्हें तो ज़रूर सीख लेनी चाहिए। आमिर खान ने इस मूवी के लिए पहले 30 वजन बढ़ाया और घटाया। उन दिनों आमिर के लिए वजन बढ़ाना बहुत ही आसान था लेकिन वजन घटाना एक समस्या बन गई थी। लेकिन उस समय आमिर के पास एक target था कि ”2महीने में पहले जैसी बॉडी shape में लानी है ” इसलिए उस वक्त आमिर ने किसी और चीज़ पर focus नहीं किया।\nअगर आपको भी blogging में success होना है तो एक लक्ष्य(goal) बनाओ। सबसे पहले एक topic चाहे वह SEO, blog speed, web design या और कोई topic, एक topic choose करे जिसमे आपको interest ज़्यादा हो और उस एक topic में पूरी तरह महारथ हांसिल करे। अगर सभी topic पर ध्यान दोगे तो आप लक्ष्य से भटक सकते हो।\n3# कुछ तो लोग कहेंगे, लोगों का काम है कहना\nबात करें दंगल मूवी की तो महावीर फोगाट अगर इस बात की परवाह करते कि लोग क्या कहेंगे तो वो अपनी लड़कियों गीता फोगाट और बबीता फोगाट को कभी पहलवान नहीं बना पाते। और ना ही गीता फोगाट कॉमनवेल्थ गेम्स में medal जीत पाती। आप मूवी देख कर जान सकते है कि उन दिनों महावीर फोगाट कितना संघर्ष किया और क्या क्या सुनना पड़ा होगा।\nअगर आप ब्लॉग्गिंग बात करें तो इसके शुरुआत में आपको कोई इनकम नहीं होगी और अच्छी इनकम की शुरुआत होने में कम से कम6month का टाइम लगेगा। हो सकता है और भी लंबा इंतज़ार करना पड़े। इस आपको अपने परिवार वालों से ,मित्रों से, रिश्तेदारो से बहुत कुछ सुनना पड़ेगा।\nअभिषेक जैन का इंटरव्यू पढ़ कर इस बात का आप अंदाज़ा लगा सकते है।\nअभिषेक जैन का इंस्पिरेशनल इंटरव्यू\n4 # काम को perfect बनाने में समय लगता है\nदंगल मूवी को बनाने में दो साल लग गए। लेकिन जब लोगों मूवी देखी तो कही यह लगा की मूवी बोरिंग है। इस मूवी के लिए आमिर खान और उन चार लड़कियों ने लगभग6महीने पहलवानी सीखी, पहलवानी की हार छोटी बड़ी चीज़ सीखी। इसीलिए आमिर खान को मिस्टर perfectionist कहते है।\nब्लॉग को भी success बनाने में समय लगता है इसलिए जब ब्लॉग्गिंग की शुरुआत करें तो ब्लॉग्गिंग की सभी छोटी बड़ी चीज़े बारी बारी से सीखें जैसे – domain name, hosting अच्छी कंपनी से खरीदना, ब्लॉग design , seo, increase traffic, social media और बहुत सी चीज़ें।\nजब आपका ब्लॉग परफेक्ट बन जायेगा, लोगों को डेली कुछ नया सीखने मिलेगा तो वो आपके ब्लॉग पर visitor बढ़ेंगे और आपका ब्लॉग भी एक success ब्लॉग बन जायेगा।\nआपको दंगल मूवी से क्या सीखने को मिला comment box में ज़रूर लिखें।\nअगर आपको यह आर्टिकल पसंद आये तो इसे अपने मित्रों को share ज़रूर करें।\nTags:blogging, dangal movie, inspiration\nPosted by Krishnendra Pratap Singh\nअमर जी, वाकई में बहुत ही बढ़िया पोस्ट है ये |जिस तरह से आपने अपने पोस्ट को दंगल movie से प्रेरित किया है, वो बहुत ही काबिले तारीफ है |\nधन्यवाद Krishnendra जी\nPosted by Kumar Pavitra\nबहुत ही संघर्षमयी और प्रेरणादायक मूवी है इस फिल्म की कहानी ही इतनी गजब की है Amar bro सच है एक Bloggre की कड़ी मेहनत और आत्मविश्वास कभी बेकार नहीं जाता ….सकारात्मक सोच हर हाल में जीना सीखा देता है, सफलता का मंत्र है .\nधन्यवाद पवित्र भाई\nPosted by saqib shams\nbest movie hai nd post bhie best hai\nकोशिश कोशिश कोशिश… मैं तो यही कहूंगा। कभी हर मर मानों और मंजिल मिलने तक प्रयास करते रहे।\nबहुत प्रेरणादायक लेख है अमर भाई\nThanks for comment, Don’t give up\nThanks for writing about basics things which is very impotent for some one who is in this field or interested in the same. I am also blogging from past eight moths i analyse that blogging is about write something it is sophisticated field to understand.\nby the way thanks once again for meaningful information.


सरकारी सर्वेः सिद्धार्थनगर के किस विधानसभा क्षे़त्र में मुस्लिम आबादी क्या है? - KapilVastu Post: Get Unlimited Insight inalimited storie\nJune 6, 2018 4:15 pm1 commentViews: 2762\n— सरकारी आंकड़े बताते हैं कि आगामी चुनाव में गठबंधन होने पर भाजपा करेगी मुसीबत का सामना\nसिद्धार्थनगर। जाति धर्म के आधार पर चुनावों में बनने वाली सोशल इंजीनियरिंग की रणनीति के तहत अब हर जातियों के लिए अपने विधानसभा/लोकसभा क्षेत्र में अपने जाति धर्म का निचित वोट प्रतिशत जानना बहुत महत्वपूर्ण हो गया है। हर समाज इस वक्त अपनी जाति की जनसंख्या को जान कर अपने चुनावी समीकरण तैयार करता है। हाल में जो जनगणना रिपोर्ट आई है, उसके मुताबिक जिले में मुस्लिम आबादी 29.82 फीसदी है। जिसमें डुमरियागंज में यह आबादी सर्वाधिक और बांसी में सबसे कम है।\nबता दें कि 2011 से पूर्व प्रदेश के दलितों और पिछड़ों का सरकारी सर्वे हुआ था। वर्गवार हुए इस सर्वे में जिले में दलित 17 फीसदी और पिछड़े 26 फीसदी थे। मुसलमानों की आबादी स्पष्ट नहीं थी। कोई इसे 25 तो कोई 40 फीसदी बताता था। यह अफवाहें राजनीतिक लोग अपनी सुविधानुसार गढ़ते थे। एक कांग्रेसी नेता तो बाकायदा पर्चा बंटवा कर सदर विधानसभा क्षेत्र में ब्राहमणों की आबादी 70 हजार बताते थे। जबकि ब्राहमणों की अलग जनगणना कभी हुई ही नहीं थी।\n2011 में पहली बार सरकारी स्तर पर धर्मवार सर्वे कराया गया। 2015 में उसकी रिर्पोट सार्वजनिक हुई, जिसके मुताबिक सिद्धार्थनगर में मुस्लिम आबादी तकरीबन 28 फीसदी से ज्यादा बताई गयी, लेकिन इस वर्ष भारत सरकार के नीति आयोग के आंकड़ों के मुताबिक जिले में कुल 29.82 मुस्लिम हैं। आकड़ों के मुताबिक सबसे ज्यादा डुमरियागंज विधानसभा क्षेत्र में 37.91 फीसदी मुस्लिम हैं। इसके अलावा इटवा क्षेत्र में 36.92 मुसलमान हैं। अन्य में शोहरतगढ़ में 26.86 फीसदी, नौगढ़ में 26.55 और बांसी में 20.86 फीसदी मुस्लिम निवास करते हैं।\nइस आंकड़े के आधार पर जिले में 70.18 प्रतिशत हिंदू निवास करते हैं, जिनमें 17 फीसदी दलित और 26 फीसदी पिछड़ा वर्ग है। इनमें3फीसदी आबादी, इसाई, सिख और अन्य की है। शेष 24 फीसदी आबादी, सवणों की है। इसमें पहले नम्बर पर वैश्य, दूसरे पर ब्राहमण, तीसरे पर कायस्थ और चौथे पर राजपूत हैं। इसका अनुमान है, क्योंकि इन जातियों के बजाये सामान्य वर्ग की गणना की गई है।\nआंकड़े बताते हैं कि सोशल इंजीनीरिंग की राजनीति के इस दौर में अगर विपक्ष का गठबंधन सफल रह तो आगामी लोकसभा चुनाव बहुत दिलचस्प मंजर तैयार करेगा। क्योंकि डुमरियागंज लोकसभा क्षेत्र में सवर्णां की पार्टी कही जाने वाली भाजपा के मुकाबले सपा, बसपा, कांग्रेस का गठबंधन कागजों पर मजबूत दिखेगा। देखते हैं कि भाजपा के तरकश में इसकी काट के लिए कौन सा तीर है?\nचोरी की वाईक के साथ एक गिरफ्तार\nएआईएमआईएम के पूर्वांचल प्रभारी हाजी अली अहमद को बम से उड़ाने की धमकी


Sara Ali Khan Bikini Photos: मालदीव वेकेशन से सारा अली खान ने फिर शेयर की हॉट तस्वीरें, यलो बिकिनी में दिखी गजब की खूबसूरत | 🎥 LatestLY हिन्दी\nसारा अली खान ने अपने इंस्टाग्राम पर यलो कलर की बिकिनी पहन तस्वीरें पोस्ट की हैं. जिसमें उनकी हॉटनेस देखते ही बन रही है. सारा का ये लुक बेहद ही दिलचस्प लग रहा है.\nबॉलीवुड Team Latestly| Sep 12, 2021 10:18 AM IST\nसारा अली खान (Sara Ali Khan) बॉलीवुड की उन एक्ट्रेस में आती हैं जो बिंदास होकर अपनी बोल्ड तस्वीरें शेयर करती हैं. उनका हॉट (Hot) अवतार फैंस को बेहद पसंद आता है. सारा अली खान हॉट ड्रेस से लेकर बिकिनी (Bikini) तक में तस्वीरें शेयर करने से परहेज नहीं करती हैं. उनका सोशल मीडिया पेज ऐसी तस्वीरों से भरा पड़ा है. हाल ही में मालदीव वेकेशन मनाने पहुंची थी. इस दौरान सारा अली खान ने अपनी कई ग्लैमरस तस्वीरें शेयर की. जिसे फैंस ने बेहद पसंद भी किया. ऐसे में अब सारा अली खान ने एक बार फिर दिल धड़का देने वाली तस्वीरें शेयर की हैं.\nसारा अली खान ने अपने इंस्टाग्राम पर यलो कलर की बिकिनी पहन तस्वीरें पोस्ट की हैं. जिसमें उनकी हॉटनेस देखते ही बन रही है. सारा का ये लुक बेहद ही दिलचस्प लग रहा है. समुंद्र के किनारे खड़ी होकर पोज देती सारा अली खान गजब की सुंदर दिखाई दे रही हैं. इस ट्रिप पर सारा अपनी खास दोस्तों के साथ पहुंची थी. इससे पहले भी भी उन्होंने इस ट्रिप से कई तस्वीरें शेयर की थी.\nवर्कफ्रंट की बात करें तो सारा अली खान कूली नंबर 1 में नजर आई थी. इस फिल्म को क्रिटिक्स से अच्छे रिव्यूज नहीं मिले थे. जिसके बाद आने वाले समय में अतरंगी रे में नजर आएंगी. इस फिल्म सारा संग अक्षय कुमार और धनुष भी अहम भूमिका में होंगे.\nsara ali khan bikini photos sara ali khan looked mighty hot wearing the stunning yellow bikini\nsara ali khan Sara Ali Khan Bikini Look Sara Ali Khan Bikini Photos sara ali khan sexy photos सारा अली खान सारा अली खान बिकिनी फोटो सारा अली खान सेक्सी लुक सारा अली खान हॉट लुक\nSara Ali Khan Photo: सारा अली खान का बोल्ड लुक आया सामने, बिकिनी में शेयर की हॉट तस्वीरें\nSara Ali Khan ने जन्मदिन पर शेयर किया स्पेशल वीडियो, 26 सालों के सफर को किया पेश\nSara Ali Khan Birthday: जान्हवी कपूर ने बेहद ही खास अंदाज में दोस्त सारा अली खान को दी जन्मदिन की बधाई, फोटो की शेयर


नया खाद्य क़ानून देश में लागू - BBC News हिंदी\nनया खाद्य क़ानून देश में लागू\nImage caption इस क़ानून के अंतर्गत एक प्राधिकरण की स्थापना की जाएगी जो स्वास्थ्य मंत्रालय के अंतर्गत एक स्वायत्त संस्था होगी\nपाँच वर्ष पहले भारतीय संसद में पास किया गया खाद्य सुरक्षा और मापदंड क़ानून, 2006 लागू हो गया है.\nइस क़ानून के अंतर्गत सड़कों पर ठेला लगाने वाले, फेरी लगाने वाले, और दूसरे दुकानों को लाइसेंस लेना होगा, उन्हें अपने यहाँ सफ़ाई और दूसरी कई बातों पर ध्यान देना होगा, अन्यथा उनके ख़िलाफ़ कार्रवाई हो सकती है.\nभारत में खाने-पीने वाली जगहों में सफ़ाई एक बड़ी चिंता का विषय रही है. खाद्य वस्तुओं को ढँक कर नहीं रखना, उनमें मक्खियाँ भिनभनाते रहना एक आम दृश्य है.\nइस क़ानून के अंतर्गत एक प्राधिकरण की स्थापना की जाएगी, जो स्वास्थ्य मंत्रालय के अंतर्गत एक स्वायत्त संस्था होगी.\nपाँच साल बाद क़ानून के लागू होने का कारण है सरकार के पास खाद्य सामानों की जाँच के लिए प्रयोगशालाओं की कमी थी. सरकार ने इस अंतराल में तैयारियाँ की, नई प्रयोगशालाओं का निर्माण किया और अफ़सरों की नियुक्ति की गई.\nनया क़ानून पुराने क़ानून खाद्य मिलावट कानून, 1954 की जगह लेगा.\nक़ानून के अंतर्गत मिलावटखोरों के ख़िलाफ़ कड़ी कार्रवाई करने की बात की गई है. अफ़सरों को किसी भी जगह की खोज, जाँच का अधिकार होगा.\nलेकिन सवाल ये कि क्या ऐसे क़ानूनों का कोई फ़ायदा होने वाला है, क्योंकि क़ानून तो कई हैं, लेकिन उन्हें लागू करना अधिकारियों के लिए सबसे बड़ी चुनौती होती है.\nजब बीबीसी ने दरियागंज में फेरीवालों से इस बारे में बात की, तो या तो उन्हें इस क़ानून के बारे मे पता नहीं था, या वो आश्वस्त थे कि उनके ख़िलाफ़ कार्रवाई की संभावना ना के बराबर है.\nदरियागंज की मेरी माइकल इस इलाक़े में 35 सालों से रह रही हैं. वो कहती हैं कि ज़रूरत है कि लोगों को सफ़ाई के बारे में शिक्षित किया जाए और उन्हें नहीं पता कि सरकार इस क़ानून को लागू करवाने के लिए क्या क़दम उठाने पर विचार कर रही है.\nहालाँकि इस बारे में एक विचार ये भी है कि ये क़दम ग़रीब फेरीवालों को नुकसान पहुँचाएगा.\nचीन में मिलावट के ख़िलाफ़ अभियान\nखाद्य और सुरक्षा विधेयक तैयार


Bulandshahr News: यूपीः हिंदू बना इंजिनियर, कहा- पूर्वजों से प्रेरित होकर बदला धर्म - btech engineer decided to change religion after being inspired by ancestors and became hindu | Navbharat Times\nbtech engineer decided to change religion after being inspired by ancestors and became hindu\nनवभारत टाइम्स | Updated: 14 Aug 2019, 04:49:45 PM IST\nउत्तर प्रदेश के दादरी के रहने वाले इमरान खान ने अपना संप्रदाय बदलकर हिंदू धर्म अपना लिया है। इमरान का कहना है कि उनके पूर्वज हिंदू थे और जब उन्हें इस बात की जानकारी हुई तो उन्होंने अपना धर्म बदल लिया। हालांकि, इंजिनियर की पत्नी ने अभी धर्म नहीं बदला है। वहीं उनके परिजन का कहना है कि इस मामले में उन्होंने उनसे कोई सलाह नहीं ली थी।\nSome people change their religion but they don''t change their thoughts. Without changing of thought, people can''t accept the other religions principles\nखबर के मुताबिक, दादरी के रहने वाले इमरान का कहना है कि हमारे पूर्वज (बढ़गुर्जर) राघव वैदिक धर्म के हिंदू थे। जब उन्हें अपने इतिहास के बारे में जानकारी हुई तो उन्होंने मुस्लिम धर्म से पूर्वजों के वैदिक धर्म को ग्रहण करने की ठान ली थी। इसी के चलते उन्होंने हिंदू धर्म अपना लिया है और अपना नाम राम राघव रख लिया है। हालांकि पत्नी ने अभी धर्म नहीं बदला है। शपथ पत्र के माध्यम से इस बात को अवगत कराया गया है।\nवैदिक रीति रिवाज के अनुसार हवन करना और आर्य समाज मंदिर का प्रमाण पत्र लेना अभी बाकी है। उसके बाद पूर्ण धर्म परिवर्तन माना जाएगा। उन्होंने बताया कि उनका परिवार मूलरूप से बुलंदशहर के खुर्जा जंक्शन रोड स्थित कुंवारसी गांव का रहने वाला है। वह करीब 30 साल पहले पैतृक गांव से रोजगार की तलाश में दादरी आकर रहने लगे थे। करीब4साल पहले दादरी में ही बीमारी के चलते उनके पिता निधन हो गया था।\nइमरान बीटेक पास हैं। तीन साल पहले उनकी शादी हुई थी। उनका एक बेटा है। उधर, इमरान की विधवा मां ने कहा है कि बेटे ने अपनी मर्जी से धर्म परिर्वतन करने का निर्णय लिया है। इस मामले में परिवार के लोगों से उसने कोई सलाह नहीं ली है। धर्म बदलने की सूचना मिलने पर हमें दुख है। अब हम अपने समाज में कैसे मुंह दिखाएंगे। वहीं, दादरी तहसीलदार आलोक प्रताप सिंह ने बताया कि धर्म परिवर्तन से संबंधित कोई दस्तावेज कार्यालय को प्राप्त नहीं हुआ है।\nWeb Title btech engineer decided to change religion after being inspired by ancestors and became hindu(News in Hindi from Navbharat Times , TIL Network)\nऔर जानें:वैदिक धर्मयूपी धर्म परिवर्तनधर्म परिवर्तनआर्य समाजchange religionbtech engineer became hinduBulandshahr NewsBulandshahr News in HindiBulandshahr Latest NewsBulandshahr Headlinesबुलंदशहर समाचार\nAb next election mae bjp ki taraf se tumahri seat pakki\nBahut se log har roz apna mazhab badal rahe hain. Ye logon kisi apni choice hai.\nAkhirkaar each hi jita\nसभी को अरबी जाहिलियत से बाहर निकालकर एकमात्र धर्म सनातन ही अपनाना चाहिये...\nसनातन मे स्वागत है यारा....


हिना खान ने बॉयफ्रेंड के साथ मनाई होली, कुछ ऐसा रहा टीवी जगत का होली सेलिब्रेशन!\nHome Hindi हिना खान ने बॉयफ्रेंड के साथ मनाई होली, कुछ ऐसा रहा टीवी...\nदोस्तों होली के त्योहार की धूम पुरे देश में है, इस त्यौहार को बॉलीवुड से लेकर टीवी जगत तक सभी सितारे बड़ी धूमधाम से मना रहे है। कई टीवी कलाकारों की सेट पर होली की धमाचौकड़ी की वीडियो आ रही है। कसौटी जिंदगी की में कोमोलिका का किरदार निभा रहीं हिना खान ने सीरियल के सेट पर जमकर होली खेली। छोटे पर्दे के सितारों ने भी जमकर एन्जॉय किया। टीवी सेलेब्स ने होली पार्टी आयोजित की।\nएक्ट्रेस हिना खान ने अपने बॉयफ्रेंड रॉकी जायसवाल के साथ मिलकर होली मनाई तो वहीं कसौटी की पूरी टीम ने एक साथ पार्टी एन्जॉय की। दूसरे टीवी सेलेब्स ने भी अपने-अपने करीबियों के साथ होली का त्योहार मनाया।\nएरिका फर्नांडिस, पार्थ समथान, पूजा बनर्जी और शुभावी चौकसी ने प्रोड्यूसर एकता कपूर की पार्टी में जमकर धमाल किया। लगभग पूरी टीम ने एक साथ होली खेली के रंग में रंगी हुई नजर आ रही है।\nटीवी के सबसे फेमस कपल दिव्यांका त्रिपाठी और विवेक दहिया ने साथ मिलकर होली का त्योहार मनाया। बता दे की 8 जुलाई 2016 को दिव्यांका त्रिपाठी और विवेक दहिया शादी के बंधन में बंधे थे।\nएक्ट्रेस क्रिस्टल डिसूजा ने अपने करीबी दोस्तों और फैमिली मेंबर के साथ दिल्ली में होली मनाई। सीरियल ‘ये रिश्ता क्या कहलाता है’ फेम कांची सिंह ने अपने बॉयफ्रेंड रोहन मेहरा के साथ होली के मजे लिए। उनकी होली पार्टी में बेस्ट फ्रेंड तान्या शर्मा भी साथ थी।\nटीवी के फेमस शो ‘बेहद’ एक्ट्रेस जेनिफर विंगेट ने काफी खास तरीके होली मनाई। उन्होंने अपने पेट डॉग के साथ एक फोटो शेयर की। साथ एक स्पेशल मैसेज शेयर किया। निया शर्मा भी होली पर अपनी फैमिली और करीबी दोस्तों के साथ टाइम स्पेंड किया। निया ने अपने दोस्तों संग खूब डांस किया। उनकी होली पार्टी की कई फोटोज सोशल मीडिया पर वायरल हैं।\nसाथ ही बॉलीवुड एक्ट्रेस सुष्मिता सेन के भाई राजीव सेन और टीवी एक्ट्रेस चारू असोपा ने भी साथ मिलकर खूब एन्जॉय किया। दोनों को ”दिया और बाती हम” फेम दीपिका सिंह ने भी ज्वॉइन किया। बता दें कि राजीव सेन और चारू असोपा एक दूसरे को डेट कर रहे हैं।\nPrevious articleचौकीदार से हाथ न मिलाने पर ट्रोल हुए बुमराह, यूजर बोले- आदमी अच्छे हो लेकिन ख़त्म करली अपने इज्ज़त!\nNext articleDe De Pyar De Poster: Ajay Devgn recreates his iconic ‘Phool Aur Kaante’ leg split stunt


Rashmika Mandana Crazy Fan Traveled 900 KM To Meet Her - रश्मिका मंदाना से मिलने के लिए क्रेजी हुआ फैन, तय किया 900 किलोमीटर का सफर\nहोमबॉलीवुडरश्मिका मंदाना से मिलने के लिए क्रेजी हुआ फैन, तय किया 900 किलोमीटर का सफर\nरश्मिका मंदाना से मिलने के लिए उनके एक प्रशंसक ने तेलंगाना से कर्नाटक के कोडागु पहुंचने के लिए 900 किलोमीटर से अधिक दूरी का सफर तय किया.\nEdited by नंदन सिंह, Updated: 23 जून, 2021 7:21 PM\nमशहूर एक्ट्रेस रश्मिका मंदाना से मिलने के लिए उनके एक प्रशंसक ने तेलंगाना से कर्नाटक के कोडागु पहुंचने के लिए 900 किलोमीटर से अधिक दूरी का सफर तय किया. हालांकि, पुलिस के समझाने पर उसे अभिनेत्री से मिले बिना ही वापस घर लौटना पड़ा. तेलंगाना का रहने वाला आकाश त्रिपाठी अभिनेत्री मंदाना का बहुत बड़ा प्रशंसक है. मंदाना को देखने की चाहत में त्रिपाठी ने उनके घर पहुंचने के लिए गूगल सर्च की मदद ली और वह मैसूर को जाने वाली ट्रेन में सवार हुआ.\nइसके बाद त्रिपाठी ने अभिनेत्री के गृह जिले कोडागु पहुंचने के लिए माल ढोने वाले आटो में सवारी की. पूरे रास्ते भर वह अभनेत्री के घर का रास्ता पूछता हुआ आगे बढ़ता रहा. ऐसे में युवक पर शक होने पर लोगों ने पुलिस को त्रिपाठी के बारे में सूचना दी.\nपुलिस ने तत्काल त्रिपाठी को पकड़ा और उसे वापस तेलंगाना जाने को कहा क्योंकि कोडागु में लॉकडाउन लागू था. पुलिस ने बताया कि जब प्रशंसक को यह पता चला कि रश्मिका मंदाना शूटिंग के सिलसिले में मुंबई में हैं तो वह वापस लौट गया.\nRashmika mandanaRashmika Mandana Fan


लवलीना के बॉक्सिंग ग्लव्स की बेस प्राइस ₹80,00,000 तक पहुंची The base price of Lovlina's boxing gloves reaches ₹80,00,000 - News Nation\nओलंपिक्स में इस बार भारतीय महिलाओं का प्रदर्शन ज़ोरदार था. जिससे पूरा देश नारी शक्ति की जय-जयकार कर उठा. प्रधानमंत्री नरेंद्र मोदी को मिले गिफ्ट की नीलामी पीएम मेमेंटोज पर शुरू होने के बाद लोगों में उनको लेकर काफी उत्साह देखने को मिल रहा है.\n| Edited By : Nandini Shukla | Updated on: 25 Sep 2021, 06:33:29 PM\nलवलीना के बॉक्सिंग ग्लव्स की बेस प्राइस ₹80,00,000तक पहुंची (Photo Credit: file photo)\nओलंपिक्स में इस बार भारतीय महिलाओं का प्रदर्शन ज़ोरदार था. जिससे पूरा देश नारी शक्ति की जय-जयकार कर उठा. प्रधानमंत्री नरेंद्र मोदी को मिले गिफ्ट की नीलामी पीएम मेमेंटोज पर शुरू होने के बाद लोगों में उनको लेकर काफी उत्साह देखने को मिल रहा है. स्वयं प्रधानमंत्री ने भी लोगों से ई-नीलामी में हिस्सा लेने की अपील की और कहा कि इससे आने धनराशि नमामि गंगे मिशन को दी जाएगी. केंद्रीय संस्कृति मंत्रालय ने प्रधानमंत्री नरेंद्र मोदी को मिले उपहारों और स्मृति चिह्नों की ई-नीलामी की घोषणा गुरुवार को की थी. इस ई- नीलामी में पीएम मोदी को उपहार में मिले शॉल, पगड़ियां और जैकेटों समेत 2,700 से अधिक स्मृति चिह्नों की नीलामी की जा रही है. ऑफिशियल नीलामी वेबसाइट के मुताबिक ब्लॉक पर कुल 1300 आइटम्स हैं, जिनमें लवलीना के बॉक्सिंग ग्लव्स शामिल हैं.\nयह भी पढे़- 28 सितंबर कांग्रेस में शामिल हो सकते हैं कन्हैया कुमार और जिग्नेश मेवाणी!\nलवलीना के जीवन के बारे में बात करें, तो इनका जन्म भारत में असम के एक छोटे से शहर गोलाघाट में वर्ष 1997 को2अक्टूबर के दिन हुआ था. लवलीना बोरगोहेन अपने बचपन से ही इसी गांव में रहीं और उन्होंने इसी गांव में रहकर बॉक्सिंग की तैयारी भी की. वह बचपन से ही बॉक्सिंग की तरफ काफी ज्यादा अट्रैक्ट थी. उन्होंने शुरू से ही यह तय कर लिया था कि एक दिन वह बॉक्सिंग चैंपियन बनकर अपने माता-पिता और देश का नाम रोशन करेंगी. धीरे-धीरे उन्हें बॉक्सिंग में सफलता मिलती चली गई और उन्होंने इसे ही अपना करियर बना लिया. आज उनकी उपलब्धियों की प्रशंसा पूरा देश कर रहा है. राष्ट्रीय स्तर पर उनकी प्रतिभा को सबसे पहले बॉक्सिंग ट्रेनर प्रदुम बोरो ने पहचाना. प्रदुम ने लवलीना बोरगोहेन को एक शो में पहली बार देखा था. Sports Authority of India के इस शो के बाद लवलीना की बॉक्सिंग ट्रेनिंग प्रदुम बोरो ने शुरू कर दी.\nबात अगर नीलामी की करें तो वेल्टरवेट (64-69 किग्रा) वर्ग में टोक्यो 2020 ओलंपिक खेलों में मुक्केबाजी में कांस्य पदक विजेता मुक्केबाज लवलीना बोरगोहेन इन बॉक्सिंग ग्लव्स का इस्तेमाल टोक्यो ओलंपिक में किया था और इन पर उन्होंने अपने हस्ताक्षर किए हुए हैं. उन्होंने प्रधानमंत्री नरेंद्र मोदी को अपने ऑटोग्राफ वाले ये बॉक्सिंग ग्लव्स भेंट किए थे. ई-नीलामी में इन ग्लव्स की बेस प्राइस 80,00,000 रूपए राखी गयी है. नीलामी 24 सितंबर 2021 सुबह9बजे से शुरू की जा चुकी है. पीएम मेमेंटोज की ऑफिशियल वेबसाइट पर जाकर लॉग-इन करके आप इस ई-नीलामी में भाग ले सकते हैं.\nयह भी पढे़- भारत को5ट्रिलियन डॉलर की इकोनॉमी बनाने के लिए सहकारिता क्षेत्र पूरा जोर लगा देगी, बोले शाह\nइस वेबसाइट में आपको बहुत ई-नीलामी से जुड़े हाईलाइट्स और स्मृति-चिह्नों, जैसे कि अंग वस्त्र, हॉकी स्टिक्स औऱ ग्लव्स आदि के बारे में जानकारी मिल जाएगी. अगर अब तक की बात करें तो बर्ड शेप मेमेंटो, लार्ड कृष्णा की पिचवाई पेंटिंग, मधुबनी पेंटिंग आदि भी आपको यहां मिलेंगे. पीएम मोदी ने ट्वीट किया, ‘मुझे कई उपहार और स्मृति चिह्न मिले हैं, जिनकी नीलामी की जा रही है. इसमें हमारे ओलिंपिक खिलाड़ियों द्वारा दिए गए खास स्मृति चिह्न भी शामिल हैं. नीलामी में हिस्सा जरूर लें. इस नीलामी से प्राप्त धनराशि नमामि गंगे पहल में जाएगी.\nFirst Published : 25 Sep 2021, 06:33:29 PM\nLovlinaolympics Olympics Pmmodi E-auction E-auctionupdate Lovlinaupdate Lovlinagloves


पृथ्वी जूते पहनने के लाभ के बारे में बताते हुए - महिलाएँ - nora news\nपृथ्वी जूते पहनने के लाभ के बारे में बताते हुए – महिलाएँ\nपृथ्वी के जूते नए नहीं हैं। वास्तव में, उन्हें पहली बार 1970 में बाजार में वापस लाया गया था। हालांकि, कंपनी ने कई वर्षों तक काम करना बंद कर दिया। दशकों की अनुपस्थिति के बाद, कंपनी ने अपने जूते एक बार फिर से बाजार में पेश किए। इस बार, वे इन नकारात्मक एड़ी के उत्पादों के व्यापक चयन और बड़े संग्रह की पेशकश करते हैं। वे पृथ्वी जूते महिलाओं के संग्रह की पेशकश कर रहे हैं जहां महिलाएं “स्वस्थ” सैंडल और जूते पा सकती हैं जो वे दैनिक आधार पर उपयोग कर सकते हैं। वे आखिरकार अपनी दर्दनाक ऊँची एड़ी और ऊंचे जूते पहन सकते हैं।\nप्राकृतिक आराम का आनंद ले रहे हैं\nएक ही ब्रांड के अन्य सभी उत्पादों की तरह, अर्थ शूज़ वीमेन कलेक्शन में विभिन्न प्रकार के “झुकाव वाले पैर” जूते, सैंडल, चप्पल और अन्य शामिल हैं। एड़ी की तुलना में पैर की उंगलियों को रखने के लिए उनमें से प्रत्येक में 37 डिग्री का झुकाव एकमात्र डाला गया है। यह इस ब्रांड का चिह्न है। यह वही है जो वे नकारात्मक एड़ी प्रौद्योगिकी के रूप में संदर्भित करते हैं। इस डिजाइन के साथ, शरीर की उचित मुद्रा और संरेखण बनाए रखा जाता है। यह एकमात्र एकमात्र एक आर्क सपोर्ट द्वारा प्रशंसित है जो आपको अधिक स्वाभाविक और आराम से चलने में मदद करता है। इस ब्रांड के उत्पादों का उपयोग करते समय, आपको दर्दनाक पैरों के साथ सहन नहीं करना होगा। इस ब्रांड के सभी उत्पाद अधिकतम आराम प्रदान करने के लिए डिज़ाइन किए गए हैं। यह आश्चर्य की बात नहीं है कि कई महिलाएं हैं, जो पृथ्वी के जूते की अपनी जोड़ी प्राप्त कर रही हैं।\nक्या वे उपयोग करने के लिए सुरक्षित हैं?\nपृथ्वी ब्रांड के जूते का डिजाइन सामान्य डिजाइनों से काफी अलग है। अब, यह सवाल मन में लाता है, “क्या वे उपयोग करने के लिए सुरक्षित हैं?” खैर, वे हैं। इसे इस तरह से सोचें, यदि आप एक जोड़ी जूते पहन सकते हैं, जो आपके शरीर को उचित संरेखण से बाहर करता है, तो आप निश्चित रूप से कुछ ऐसा पहन सकते हैं जो उचित आसन और संरेखण को प्रोत्साहित करता है।\nजब आप नकारात्मक एड़ी के जूते पहनते हैं, तो आप अपने शरीर के गुरुत्वाकर्षण के केंद्र को बनाए रखते हैं जो तब नहीं होता जब आप ऊँची एड़ी के जूते का उपयोग करते हैं। ऊंचा और ऊँची एड़ी के जूते आपके वजन को आगे बढ़ाते हैं जो आपको संतुलन बनाए रखने के लिए अपने शरीर को पीछे की ओर रखने के लिए प्रेरित करता है। दुर्भाग्य से, यह आपके गुरुत्वाकर्षण के केंद्र को बदल देता है जिसके परिणामस्वरूप पीठ दर्द और पैर दर्द जैसी विभिन्न चिकित्सा समस्याएं होती हैं।\nसारांश में, यदि आप रोजाना गले में खराश से बचना चाहते हैं, तो आपको पृथ्वी शूज़ वीमेन कलेक्शन से अपनी जोड़ी बनाने की आवश्यकता है। Pronto!\nSource by Jamie Peterson\nPrevious article टैगा के बारे में रोचक तथ्य\nNext articleपृथ्वी के अनुकूल लिनोलियम फर्श